VS002491
Datum: 2006-09-12T02:00:00.000+02:00
datum_sodbe_i_stopnje: 2009-12-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 73.000 EUR - končni znesek odškodnine je ustrezno zmanjšan glede na že izplačano akontacijo odškodnine
opombe: III Ips 103/2011. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

## Škodni dogodek

Nesreča pri delu – v oškodovanca je trčil viličar.

## Poškodba

Zlom križnice, obeh sramnih kosti, desne sednice in desne črevnice, raztrganje sečnice, udarec v trebuh, krvavitev v trebušno votlino, udarnino in serom levega stegna. Kot posledica poškodb se je razvila recidivna zožitev membranoznega dela sečnice, nezmožnost zadrževanja urina, nezmožnost spolnih odnosov, depresivna anksiozna motnja.

## Telesne bolečine

28.000 EUR Zelo hude bolečine – 10 dni, hude bolečine – 42 dni, srednje hude bolečine – 25 dni, občasne srednje hude bolečine – 40 dni, stalne lahke bolečine – 571 dni, občasne lahke bolečine pa trpi še vedno (iz kolka se prenaša na moda, ki mu potem zatečejo). Skupaj je bolečine trpel 2 leti.

#### Hospitalizacija

9X – skupaj 138 dni; 7 operativnih posegov – skupaj 11 ur v splošni anesteziji.

#### Ambulantno zdravljenje

Številni specialistični pregledi (46x).

#### Rehabilitacija

Dolgotrajna fizioterapija.

#### Nevšečnosti med zdravljenjem

53 dni prejemal analgetike, antibiotike, antitrombotike, 326 dni stalni urinski kateter, 20 dni prejemanja transfuzije in infuzije, 7x splošna anestezija pred operacijami, 6x brez narkoze cistoskopiran (boleče, neprijetno, možnost okužbe in krvavitve), 21x izpostavljenost ionizirajočemu sevanju, 245 dni je imel perkutano cistostomo (neprijetno, povezano s stalnimi bolečinami, možnost okužbe in krvavitve), urodinamske meritve, igelni EMG spodnjih ekstremitet in mišic medeničnega dna, urinska inkontinenca in nošenje podlag, ki jih je moral menjati večkrat dnevno, preveze ran, uporaba urinske vrečke, 7 mesecev hoje z berglami, jemanje antidepresivov in pomirjeval.

## Strah

4.000 EUR Zelo hud primarni strah – ob nezgodi; sekundarni strah – kratkotrajni intenzivni pred vsako operacijo (7x), pred instrumentalnimi bolečimi preiskavami (cistoskopija 6x) in vstavljanjem perkutane cistosome (3x); stalni srednje hud sekundarni strah za izid zdravljenja.

## Zmanjšanje življenjske aktivnosti

40.000 EUR 40% ZŽA. Pred poškodbo je smučal, kolesaril, hodil v planine; rekreacija po poškodbi ni več mogoča. Ob daljšem sedenju ga boli levi kolk, zato tudi ne more voziti avtomobila na daljše razdalje. Ob daljši hoji mu zateče skrotum; s težavo se pripogne in počepne zato potrebuje pomoč pri obuvanju, umivanju nog, … Zaradi zmanjšane kapacitete mehurja mora pogosto na vodo, ki mu tudi uhaja, zato ima stalne urinske podloge. Hodi na urološke preglede vsak 3 tedne, da mu bužirajo sečnico, ker bi se sicer voda zaprla. Zato ne more za dalj časa v tujino. Na dopustu ni bil že 3 leta. Ne more zadržati blata in vetrov. Ima popolno eriktilno disfunkcijo. Zdravila ne pomagajo. Šepa zaradi krajše noge, zato mora paziti pri hoji. Zaradi psihičnih težav se ne druži z moškimi, le še s sosedom. Zelo duševno trpi, ima napade tesnobe, strahu, je potrt, razdražljiv; jemlje pomirjevala. Ima depresivne anksiozne motnje in je pod psihiatrovim nadzorom.

## Skaženost

1.000 EUR Postoperativne brazgotine od anusa proti modom, po spodnji mediani laparotomiji od popka do korena penisa in nad velikim trohantrom levo (12 cm). Brazgotine je mogoče zakriti z obleko, razen poleti. Moti ga tudi prikrajšava desne okončine in šepanje.

**Zveza:**

OZ člen 179, 182